Waray-Waray News: Ginpapaimud ni PGMA an mga oportunidad nga nahimo para san banking sector matungod sine nga krisis finansyal sa Estados Unidos
Ni Nene A. Manzanares
Manila (10 October) -- Ginsugad ni Presidente Gloria Macapagal-Arroyo an grupo san agrikultura nga pan negosyohan kahapon nga magsingabot san damo nga oportunidad tikang san aton makusog nga banking sector agud mapadayon an mga ganansya san maupay nga kahimtang san pan negosyohan nga harayu san natatabo nga ka dire ka establisado san pankalibutan nga panmerkadohan.
Nagsugad an Presidente nga panahon na ine nga mapamatudan an kakusog san banking sector ngan mapahiluag an papel sine sa pan merkaduhan. Mao ine a kanya ginbagaw sa kanya keynote speech sa Agrilink, Foodlink, Aqualink 2008 nga natabo kahapon sa aga sa World Trade Center sa Pasay City.
Gin-aaghat san Presidente an padayon nga mga buruhaton panagrikultura, sa pagkaon ngan sa aquaculture nga pan negosyohan. Mahihimo ine gihapon nga mapadayun an pag-undong san pagpapribado san Food Terminal, Inc.
Nagsugad an Presidente nga bisan pa man nagkayaun sin dire maupay nga epekto an pagluya san ekonomiya san Estados Unidos, dire gud daku an epekto sine san banking sector san Pilipinas.
An kalugian san sinusugad nga subprime mortgage sa Estados Unidos o dire na pakabayad san mga binulan nga baraydan san mga balay mao in ubos pa san uno porsiento san total nga system assets dide sa Pilipinas.
Sugad pa ni Presidente nga an aton mga bangko in makusog an kapital ngan yaun kinaiya san pagka konserbatibo ngan gindugangan pa ine san maupay nga pagpasunod sa aton mga regulators o tagmaneho. (PIA-Northern Samar) [top]
war_Latn sag_Latn war_Latn ceb_Latn war_Latn war_Latn ceb_Latn war_Latn